open-index/open-wikipedia-markdown huggingface dataset:
קונסטנץ פון היינקיוס

**קונסטנץ פון היינקיוס** (בגרמנית: **Konstanz von Heineccius**; 26 בספטמבר 1859 – 3 ביולי 1936) היה גנרל גרמני, שפיקד על כוחות במלחמת העולם הראשונה.

## ביוגרפיה
### תחילת הקריירה
פון היינקיוס נולד ב-26 בספטמבר 1859 לבנו פון היינקיוס שהיה גנרל מיור בצבא הפרוסי. דודו היה הגנרל גאורג פון היינקיוס ובן דודו היה הגנרל הגרמני ריכרד פון היינקיוס.

ב-1878 הוא התגייס לצבא הפרוסי, ובשנת 1913 הוא מונה למפקד הדיוויזיה ה-36.

### מלחמת העולם הראשונה ואחריתו
בפרוץ מלחמת העולם הראשונה היה פון היינקיוס מפקד הדיוויזיה ה-36, אשר הייתה חלק מהקורפוס ה-17 בפיקוד אוגוסט פון מקנזן, אשר היה חלק מהארמייה השמינית. הדיוויזיה לחמה נגד הפלישה הרוסית לפרוסיה המזרחית, והשתתפה בקרב גומבינן, ולאחר מכן השתתפה בקרב טננברג. לאחר מכן השתתפה הדיוויזיה בקרב הראשון על האגמים המזוריים, ולאחר מכן הועברה תחת פיקוד הארמייה התשיעית, עמה לחמה בקרב לודז'. לאחר מכן לחמה הדיוויזיה בקרבות שונים בחזית המזרחית, ובאוקטובר 1915 הועברה לחזית המערבית והוצבה באזור הסום, שם לחמה בשנת 1916 במהלך הקרב על הסום.

ב-31 באוגוסט 1916 מונה פון היינקיוס למפקד הקורפוס ה-53, וב-8 במרץ 1917 הוא מונה למפקד קורפוס המילואים ה-25. ב-23 בנובמבר 1917 הוא מונה למפקד הקורפוס ה-6, עליו פיקד עד סוף המלחמה. ב-19 בפברואר 1918 הוא נשלח עם כוחותיו, שכללו את הדיוויזיות ה-205 וה-219 להתקדם בליבוניה, כדי לאלץ את רוסיה הסובייטית לחתום על הסכם שלום. במסגרת תפקידו זה קודם פון היינקיוס ב-22 במרץ 1918 לדרגת גנרל חיל התותחנים. לאחר המלחמה פרש פון היינקיוס מהצבא וחי באיברלינגן, עד מותו ב-3 ביולי 1936.

## ראו גם
* הקיסרות הגרמנית במלחמת העולם הראשונה

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1859
קטגוריה:גרמנים שנפטרו ב-1936
פובורסק

**פובורסק** (באוקראינית: **Поворськ**, ברוסית: **Поворск**, בפולנית: **Powórsk**) הוא כפר אוקראיני באזור ווהלין, כ-25 ק"מ מן העיר קובל. דרך הכפר עוברת מסילת הרכבת קובל-קייב. עיקר פרנסתם של התושבים - בתי מלאכה וחרושת קטנים ומסחר זעיר.

## היסטוריה
ב-1577 השתייכו שטחי הכפר העתידי פובורסק לנחלותיו של הנסיך רומן סנגושקו , ומשנת 1583 לנסיך יאנוש זסלבסקי .

## הקהילה היהודית
בסוף המאה ה-19, לאחר שנסללה מסילת הברזל סארני-קובל-בריסק ונקבעה במקום תחנת רכבת, קיבלה פובורסק מעמד של יישוב עירוני והותר ליהודים להתיישב שם. מספר התושבים היה אז 1,315 נפש. בין שתי מלחמות העולם היו בפובורסק יותר מ-200 יהודים, שהיו כשישית מאוכלוסיית היישוב. יהודי פובורסק התפרנסו מסחר בעצים, מחנוונות וממלאכה.

### מלחמת העולם השנייה
פובורסק נכבשה על ידי הצבא הגרמני ב-26 ביוני 1941, מספר ימים לאחר תחילת מבצע ברברוסה. היהודים נשלחו לעבודות כפייה בכריתת עצים ובשירותים. ב-1942 בכמה בתים נקבע גטו שלא גודר. ב-29 באוגוסט 1942 הובאו לגטו בפובורסק יהודים מכפרי הסביבה, ועל הריכוז היהודי הוטלה שמירה הדוקה של שוטרים אוקראינים. עוד קודם לכן התארגנה קבוצת מרי של 12 צעירים והכינה מפות ונשק, שכלל 3 רובים מתוצרת עצמית ונשק דמה (מעץ). משנודע להם על ההסגר, עזבו חברי הקבוצה את פובורסק בהתגנבות יחידים והתרכזו ביערות הסמוכים. שם, תוך שבועיים, השיגו כולם נשק והיו מזוינים. בכ"ב באלול תש"ב (4 בספטמבר 1942) הובלו יהודי פובורסק למלניצה ושם נרצחו כולם. קבוצת הצעירים שיצאה ליער הצטרפה במהרה לגדודו הסובייטי של קארטוכין שהשתייך לחטיבת הקולונל ברינסקי. בשל סכסוכים עם המפקד הועברה קבוצת פובורסק בראשות משה אדלשטיין לגדודו של קונישצ'וק (קרוק), במסגרת האוגדה הרובנאית שבפיקוד הגנרל בגמה. פובורסק שוחררה בידי הצבא האדום ב-3 בפברואר 1944.

## קישורים חיצוניים

* 
* 
* 
* 

## הערות שוליים

קטגוריה:מחוז ווהלין: יישובים
קטגוריה:שואת יהודי אוקראינה
קטגוריה:קהילות יהודיות שהושמדו בשואה
אאודי סוג R

**אאודי סוג R** (בגרמנית: **Audi Typ R**) היא מכונית סלון מתוצרת אאודי אשר יוצרה בין השנים 1928–1932 בגרמניה.

בשנת 1932, בתקופת ייצור הדגם, אוחדו אאודי, DKW , הורך  וונדראר  לחברה אחת - AG Auto Union .
## תצורות
* 4 דלתות - סלון.
* 4 דלתות - קבריולה.

## אאודי סוג R

* יחידות שיוצרו - 145.
* מנוע קדמי.
* מנוע בנזין.
* סוג הנעה: הנעה אחורית.
* מערכת חשמל 12 וולט.
* בדגמי 4 דלתות סלון - 2 דלתות אחוריות "דלתות התאבדות" (ציר הדלת מנוגד לכיוון הנסיעה), 3 חלונות צד.

## ראו גם
* אאודי
* אאודי סוג C
* אאודי סוג E
* אאודי סוג M
* אאודי סוג P
* אאודי סוג T

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1928
קטגוריה:כלי רכב גרמניים
SS
סלנדרמן

**סלנדרמן** (באנגלית: **Slender Man**) היא דמות בדיונית שנוצרה במקור על ידי אריק קנודסן (התפרסם גם בשם ויקטור סרג') בפורום אינטרנט בשנת 2009. סלנדרמן הוא יצור רזה דמוי אדם, גבוה באופן חריג, עם זרועות ארוכות באופן חריג, עם ראש לבן, ללא תווי פנים, ללא שיער, ולבוש בחליפה שחורה.

בסיפורים (קריפיפסטות) שעוסקים בסלנדרמן הוא בדרך כלל עוקב, חוטף או מטריד אנשים, בעיקר ילדים. סלנדרמן אינו מוגבל לסיפור אחד, אלא מופיע בסיפורים שונים, שנכתבו בדרך כלל על ידי כותבים חובבים שונים לתפוצה באינטרנט. יצירות העוסקות בסלנדרמן כוללות ספרים, יצירות אמנות וסרטי וידאו. מחוץ לאינטרנט, סלנדרמן זכה לפרסום רב בתרבות הפופולרית.

דמותו של סלנדרמן היוותה השראה למשחקי וידאו וסרטים. בשנת 2012 יצא משחק האימה , ושנה לאחר מכן משחק ההמשך, . היצור "אנדרמן", המופיע במשחק מיינקראפט, נקרא כך על שם הדמיון בינו לדמות הסלנדרמן. בשנת 2018 יצא סרט המבוסס על הדמות.

## דקירות הסלנדרמן

בשנת 2014 זכתה דמותו של סלנדרמן לפרסום רב לאחר ששתי נערות אמריקניות מוויסקונסין, שקראו את הסיפורים על הדמות באינטרנט דקרו ילדה בת 12 בעיר ווקשה כדי למצוא חן בעיני הדמות הבדיונית.

## קישורים חיצוניים

* 
* 

## הערות שוליים

*
קטגוריה:פולקלור אמריקאי
קטגוריה:מחלוקות הקשורות לתקשורת המונים בארצות הברית
בלייק שלטון

**בלייק טוליסון שלטון** (באנגלית: **Blake Tollison Shelton**; נולד ב-18 ביוני 1976) הוא זמר אמריקאי ואישיות טלוויזיונית.

שלטון זכה לפרסום בינלאומי רב כשופט בתוכנית הריאליטי של NBC, "The Voice", בה השתתף כמנטור ב-23 העונות הראשונות שלה.

בסך הכל היו לשלטון 17 סינגלים, אשר הגיעו לאורך השנים לצמרת מצעד מוזיקת הקאנטרי.

מ-2011 עד 2015 היה שלטון נשוי לזמרת מירנדה למברט. כיום הוא נמצא בזוגיות עם גוון סטפאני מ-"The Voice". ביולי 2021 נישאו בני הזוג.

## דיסקוגרפיה
### אלבומי אולפן
* Blake Shelton (2001)
* The Dreamer (2003)
* Blake Shelton’s Barn & Grill (2004)
* Pure BS (2007)
* Startin’ Fires (2008)
* Red River Blue (2011)
* Cheers, It’s Christmas (2012)
* Based on a True Story… (2013)
* Bringing Back the Sunshine (2014)
* If I’m Honest (2016)
* Texoma Shore (2017)
* *For Recreational Use Only* (2025)

### מיני אלבומים
* Blake Shelton: Collector’s Edition (2008)
* Hillbilly Bone (2010)
* All About Tonight (2010)

### אוספים
* Blake Shelton — The Essentials (2009)
* Loaded: The Best of Blake Shelton (2010)
* Reloaded: 20 #1 Hits (2015)

## קישורים חיצוניים

* 

* 

## הערות שוליים

קטגוריה:שופטי The Voice
קטגוריה:שופטי תוכניות מציאות אמריקאים
קטגוריה:אמני וורנר רקורדס
קטגוריה:זמרי-יוצרי קאנטרי אמריקאים
קטגוריה:זוכי פרס המוזיקה האמריקאית
קטגוריה:זוכי פרס המוזיקה של בילבורד
קטגוריה:אמריקאים שנולדו ב-1976
יצחק גיטרמן

**יצחק גיטרמן** (1889–18 בינואר 1943) היה מראשי הג'וינט בפולין וממארגני הסעד בפולין הכבושה, פעיל מחתרת ונאמן הארגון היהודי הלוחם.

## נעוריו

גיטרמן נולד בהורנוסטייפל שבאוקראינה, שהייתה שייכת לאימפריה הרוסית. הוא נולד כנצר לשתי משפחות חסידיות מפוארות, וגדל בסביבה דתית מסוגרת, אשר ציפתה ממנו להיות ממשיך השושלת החסידית. אך, גיטרמן בחר בלימודים חילוניים, מרד, חבר לסופרים יידים שאינם דתיים ובחר באורח חיים אחר מזה שגדל בו.

## פעילותו למען פליטים יהודיים
בתקופת מלחמת העולם הראשונה סייע גיטרמן בהקמת ארגון EKOPO, הוועדה היהודית לסיוע לקורבנות המלחמה. ארגון זה סייע ליהודי רוסיה במענקי מזון וביגוד, וכן עודד בעלי מקצועות חופשיים רבים בקרב היהודים לקחת חלק פעיל בסיוע ליהודים הפליטים.

לאחר תקופה מסוימת שלח הארגון את גיטרמן לסייע ליהודי גליציה, שם נתפס על ידי הרוסים שכבשו את האזור וכמעט שהוצא להורג בשנת 1920. גיטרמן ניצל בעור שיניו והתיישב בשנת 1921 בוורשה, ובשנת 1926 מונה למנהל סניף הג'וינט שם. בתפקידו זה, היה שותף לשיקום האוכלוסייה היהודית ובהקמת מוסדות רווחה. בוורשה חבר גיטרמן להיסטוריון עמנואל רינגלבלום, וקירב אותו לג'וינט. בשנת 1938 היה רינגלבלום בין החברים הבולטים בג'וינט, בעיקר בזכות גיטרמן.

בין השנים 1936 ל-1939 סייע גיטרמן באמצעות ארגון הג'וינט לרבים מיהודי גרמניה שגורשו לזבונשין ולרבים מיהודי פולין, הן בהגנה פיזית מפוגרומים והתנכלויות, הן בסיוע כלכלי ומתן הלוואות, והן במענקי ביגוד ומזון לזקוקים לכך. הג'וינט ואנשיו גם סייעו במתן השכלה, כלים ולימוד מקצוע ליהודים פולנים שהיו מעוניינים לפתוח עסקים או להסב את מקצועם בעקבות איסורים ותקנות שונות. גיטרמן האמין כי אם יתעקשו היהודים על נוכחותם בפולין ולא יוותרו בעקבות ההתנכלויות אליהם, הם יוכלו להביס את המדיניות המפלה ולהשתלב באופן מלא בחזרה בחברה הפולנית.

גיטרמן סייע למגורשי זבונשין בסוף 1938. עם הפלישה הגרמנית לפולין ב-1939 יצא גיטרמן מוורשה לווילנה, שם פעל לסיוע לקהילת הפליטים. בדצמבר 1939 עזב גיטרמן את ליטא לשוודיה כדי לפנות בבקשת עזרה מבחוץ ליהודים בפולין הכבושה. הגרמנים עצרו את ספינתו בים הבלטי ועצרו את כל האזרחים הפולנים בגיל השירות הצבאי. גיטרמן נכלא במחנה שבויים וחזר לוורשה באפריל 1940.

גיטרמן המשיך בפעילותו למען התמיכה של יהודים ביהודים אחרים בוורשה גם לאחר שהמימון של הג'וינט פסק, בין היתר במסגרת ארגון יס"ס. הוא היה מעורב בפעולות המחתרת בגטו, כולל מאמצים חשאיים לתעד את חוויית הגטו (במסגרת ארכיון עונג שבת). כשהגיעו לגטו ידיעות על רצח המוני של יהודים בפולין, סייע גיטרמן בגיוס כספים לרכישת נשק עבור "הארגון היהודי הלוחם" בגטו ורשה.

גיטרמן נהרג ב-18 בינואר 1943, בעת שהשתתף בהתנגדות ביום הראשון של גל הגירושים השני מגטו ורשה.

## קישורים חיצוניים
* מוזיאון השואה בוושינגטון - יצחק גיטרמן
* יצחק גיטרמן באתר הג'וינט
* על יצחק גיטרמן באתר יד ושם
* 

## הערות שוליים

קטגוריה:יהודים אוקראינים
קטגוריה:יהודים פולנים
קטגוריה:לוחמי מרד גטו ורשה
קטגוריה:נספים בגטו ורשה
קטגוריה:דפים עם תרגומים שלא נסקרו
קטגוריה:פולנים שנולדו ב-1889
קטגוריה:פולנים שנפטרו ב-1943
זינומורף

[210px|ממוזער|[קוספליי של זינומורף]]
**זינומורף** (באנגלית: **Xenomorph**) הוא מין של פרזיטואידים (טפילים) חוצנים בדיוניים והוא האנטגוניסט הראשי בסדרת סרטי הנוסע השמיני. הדמות נוצרה במקור על יד האמן השווייצרי הנס רודי גייגר, והיא הוצגה לראשונה בקולנוע בסרט "הנוסע השמיני" (1979) בבימויו של רידלי סקוט. הזינומורפים נכללו לאורך השנים במספר רב של סרטים, משחקי וידאו, חוברות קומיקס וספרים.

האופן בו ראשן של דמויות החוצנים מגזע הזינומורף ייראה ויפעל בקולנוע תוכנן במקור על ידי מעצב האפקטים המיוחדים האיטלקי קרלו רמבלדי .

ביוני 2003 פרסם מכון הסרטים האמריקאי את הרשימה "100 הגיבורים והנבלים", אשר ריכזה את 50 הגיבורים ו-50 הנבלים הגדולים ביותר בקולנוע האמריקאי, כאשר זינומורף (אשר מוזכר ברשימה בתור "החייזר") דורג במקום ה-14 ברשימת הנבלים.

## מאפיינים
גופם של הזינומורפים משלב מאפיינים חוצניים ואנושיים. יש להם ראש גלילי מוארך ללא עיניים גלויות ולסת פנימית, עם שיניים חדות במיוחד, אשר פורצת בעת הצורך מתוך הפה בכוח רב במטרה לנקב, לנשוך או לשפד את הטרף שלה. לזינומורפים יש גם זנב ארוך עם קצה דמוי להב בו הם נוהגים גם להשתמש על מנת להרוג את הטרף שלהם. גובהם של הזינומורפים הבוגרים הוא בין 2 מטר ל-2.5 מטר. הזינומורפים ניזונים בעיקר מבשרם של יצורים חיים.

מאפיין בולט נוסף אצל הזינומורפים הוא הדם החומצי שלהם, אשר יכול להתיך מתכות ואת כל מי שמותז עליו הדם שלהם. בנוסף, יש להם את היכולת להתרבות באופן מואץ בתנאים הנכונים.

זינומורפים נולדים באופן הבא - בתחילה הם מטילים ביצים, ומהביצים בוקע יצורים דמויי עכביש עם זנב המכונים "מחבקי פנים" (Facehuggers) אשר תופסים את הראשים של האורגניזמים ה"מארחים", אשר בסדרת הסרטים הם בני אדם, באמצעות זנבם אותו הם עוטפים סביב צווארם, ומשתילים לאחר מכן, דרך הצוואר, עובר בגוף המארח. בשלב הבא, העובר, אשר מכונה גם "פורץ חזה" (Chestburster), ניזון מגוף המארח. לאחר שהעובר התפתח במלואו, הוא פורץ דרך החזה של המארח, והופך לאחר מכן תוך שעות ספורות לזינומורף בוגר. הזינומורפים הבוגרים הם אגרסיבים, חזקים וזריזים במיוחד, והם מסוגלים לרוץ ולטפס לאורך תקרות וקירות. יש להם יכולות הסתגלות גבוהה, והם מסוגלים ללמוד היטב את הסביבה בה הם נמצאים ולנצל את החולשות של הטרף שלהם.

שלא בדומה לגזעי חוצנים רבים בספרות ובסרטי מדע בדיוני, לחוצנים מגזע הזינומורף אין יכולת טכנולוגית מכל סוג שהוא. הם יצורים קדומים, אשר ממוקדים רק בשימור עצמי של בני מינם ובחיסול צורות חיים אחרות העלולות לאיים על קיומן. בדומה לצרעות ולטרמיטים, לחוצנים מגזע הזינומורף מלכה, המגדלת נחיל של צאצאים.

## קישורים חיצוניים

## הערות שוליים

קטגוריה:חוצנים
קטגוריה:הנוסע השמיני
קטגוריה:אולפני המאה ה-20: דמויות
אדלהייד, נסיכת שאומבורג-ליפה (1875–1971)

**אדלהייד, נסיכת שאומבורג-ליפה** (בגרמנית: **Adelheid, Prinzessin zu Schaumburg-Lippe**; 22 בספטמבר 1875 - 27 בינואר 1971), הייתה אשתו של פרידריך, נסיך ולדק ופירמונט.

## ביוגרפיה
אדלהייד נולדה ב-22 בספטמבר 1875 בארמון ראטייבוריצ'ה שבבוהמיה, לוילהלם, נסיך שאומבורג-ליפה ולבטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל.

ב-27 בפברואר 1898 התחתנה אדלהייד עם ארנסט, נסיך סקסוניה-אלטנבורג, ונולדו להם 4 ילדים. בשנת 1907 מת חמיה מוריץ, נסיך סקסוניה-אלטנבורג, ובשנת 1908 מת דוד בעלה ארנסט הראשון, דוכס סקסוניה-אלטנבורג ללא בנים, ומשום כך עלה ארנסט במקומו לשלטון. ב-13 בנובמבר 1918 נאלץ ארנסט לוותר על כסאו, בעקבות התבוסה במלחמה והמהפכה הגרמנית שהתחוללה בעקבותיה, ובשנת 1920 התגרשו השניים. אדלהייד התגוררה בבאלנשטדט, עד מותה ב-27 בינואר 1971.

## משפחתה
ב-27 בפברואר 1898 התחתנה אדלהייד עם ארנסט השני, דוכס סקסוניה-אלטנבורג, ממנו נולדו לה 4 ילדים:
* שרלוטה, נסיכת סקסוניה-אלטנבורג (1899–1989), התחתנה עם זיגיסמונד, נסיך פרוסיה
* גאורג מוריץ, נסיך הכתר של סקסוניה-אלטנבורג (1900–1991)
* אליזבת, נסיכת סקסוניה-אלטנבורג (1903–1991)
* פרידריך ארנסט, נסיך סקסוניה-אלטנבורג (1905–1985)

## אילן יוחסין

## קישורים חיצוניים

* 

קטגוריה:נסיכות שאומבורג-ליפה
קטגוריה:גרמניות שנולדו ב-1875
קטגוריה:גרמנים שנולדו ב-1875
קטגוריה:נפטרות ב-1971
אנולריה (חילזון)

**אנולריה** (שם מדעי: *Annularia*) הוא סוג של חילזון יבשתי ממשפחת העגלוליים (Pomatiidae). פירוש השם המדעי הוא: "בעל טבעת" (Annulus = טבעת).

הקונכיות של מיני האנולריה מאופיינות בפתח מוקף על ידי חישוק טבעתי עבה דמוי פרח או שמלת מלמלה. את הפתח סותם גולל (operculum) קרני בעל צורה ספירלית. פיתולי הקונכייה תפוחים ועגולים וצבעה קרמי-בהיר.

בעבר שויך סוג זה למשפחה Annulariidae, אך משפחה זו בוטלה והפכה לתת-המשפחה Annulariinae במשפחת העגלוליים Pomatiidae, שכוללת את הסוג עגלול (המיוצג בארץ ישראל על ידי המין עגלול המכסה).

## גלריה

File:Naturalis Biodiversity Center - ZMA.MOLL.320986 - Annularia scabricula (Sowerby, 1843) - Annulariidae - Mollusc shell (cropped).jpeg|*Annularia scabricula*
File:Naturalis Biodiversity Center - RMNH.MOL.161040 - Annularia fimbriatula (Sowerby, 1825) - Annulariidae - Mollusc shell (cropped).jpeg|*Annularia fimbriatula*


## קישורים חיצוניים

*  Annularia בפליקר

## הערות שוליים

קטגוריה:עגלוליים
צחי בירן

**צחי בירן** (נולד ב-8 במאי 1973) הוא איש תקשורת, ששימש כמפקדו ועורכו הראשי האחרון של העיתון הצבאי "במחנה" עד סגירתו ככלי תקשורת צבאי עצמאי, שפעל כיחידה בחיל החינוך והנוער. החל מראשית מלחמת חרבות ברזל הוא משמש כעורך במילואים של מהדורת המלחמה של העיתון המופצת במקביל בדיגיטל ובדפוס.

## ביוגרפיה
בירן גדל והתחנך במשך רוב שנות ילדותו בבשכונת נוה מגן שברמת השרון והוא בוגר תיכון אלון בעיר.

בנובמבר 1991 התגייס לשירות במערך הנ"מ, כלוחם בפטריוט. את מרבית שירותו העביר בסוללה בצפון הארץ. לאחר שחרורו עבד כמאבטח במערך האבטחה של רשות שדות התעופה ובמסגרת יחידה לאבטחת אישים של שירות הביטחון הכללי. במקביל למד תקשורת במכללת רמת גן. באותן השנים קיבל אישור חריג מאוד לכתוב, כעובד שב"כ, ביקורות מוזיקה בשבועון התרבות והפנאי "רייטינג".

בשנת 2001 הצטרף בירן למערכת וואלה חדשות, תחילה כעורך ובהמשך כראש דסק. בהמשך אף קודם לסגן ומממלא מקום של ראש מערכת החדשות ותפקידי עריכה בכירים נוספים באתר. ב-2007 סיים את עבודתו בוואלה ועבד כמנהל השיווק בניו מדיה בחברת NMC.

בשנת 2009 גויס בירן בחזרה לשירות קבע בחטיבת דובר צה"ל, תחת הדובר אבי בניהו ומונה למפקד אתר צה"ל. בתפקידו הפך את האתר למערכת עיתונאית המייצרת דיווחים וכתבות מגזין במספר שפות. בתפקיד זה פיקד על הדובר והיועץ יונתן אוריך, שהיה סגנו. בהדרגה החל בירן להתמקד בפעילות של צה"ל ברשתות החברתיות וריכז את פעילות הסושיאל והדיגיטל בארגון.

בשנת 2013 מונה לעורך ומפקד של העיתון הצבאי "במחנה", תחילה כממלא מקום ולבסוף במינוי קבוע. כהונתו אופיינה במתחים בין מערכת העיתון שביקשה לשמור על קו עצמאי לבין דובר צה"ל שראה בו כלי דוברותי. בעריכתו חשף העיתון את התמודדותו של צה"ל עם תופעות מורכבות ובהן - ההתמודדות של צה"ל עם חיילי מרקע חברתי-כלכלי קשה המתמכרים להימורים או מתדרדרים לזנות; ותחושותיהם של משרתי הקבע למול הביקורת הציבורית על משכורותיהם ותנאי הפרישה שלהם. לצד זאת התמקד העיתון בדיווח על תהליכים אסטרטגיים בצה"ל ובסיקור של אירועים מרכזיים. במהלך צוק איתן ערך בירן גרסה מיוחדת של העיתון שכוונה לחיילים הלוחמים ואפשרה להם להתעדכן בחדשות למרות הניתוק מהטלפונים. תחת פיקודו שירתו בין היתר העיתונאית לי ירון ואת הסופרים עידו גפן ואבישי חורי.

ב-2016 הוחלט לפרק את מערכת העיתון ולהפסיק את הוצאתו לאור. רוב חיילי היחידה פוזרו וגרסה דיגיטלית מצומצמת שלו הוסיפה לראות אור למספר חודשים נוספים בתוך אתר צה"ל תחת ענף הדוברות באגף כוח האדם.

בתום התהליך שוחרר בירן משירות והשתלב בתאגיד השידור "כאן", כראש מחלקת החדשות הדיגיטליות והיה שותף לבניית תשתית הדיגיטל של התאגיד. בהמשך שימש בירן כמנכ"ל חטיבת הנוער והילדים ב"ידיעות אחרונות" ובתפקידים נוספים בעולמות השיווק והתקשורת.

במהלך מלחמת חרבות ברזל שב בירן לשירות מילואים ארוך כדי להוציא לאור את העיתון מחדש בגרסת מלחמה ייעודית.

### חיים אישיים
בירן נשוי לנטע ואב לשלושה ילדים. מתגורר ברמת השרון.

## קישורים חיצוניים

* 
* 
* 
* נועם אמיר, שמונים שנה ל"במחנה" , מעריב
* שמעון כהן, אפליקציה צה"לית מזמינה אתכם למלחמת ההסברה
* צחי בירן נושא דברים בסגירת עיתון "במחנה", יוטיוב
* צחי בירן בכיתת אמן בכנס DIGIT, יוטיוב
* 

קטגוריה:ויקיפדיה: ערכים של משתמשים חדשים
קטגוריה:אנשי תקשורת ישראלים
קטגוריה:רמת השרון: אנשי צבא
קטגוריה:אנשי השב"כ
קטגוריה:עורכי במחנה
קטגוריה:בוגרי תיכון אלון (רמת השרון)
קטגוריה:סגל במחנה
קטגוריה:ישראלים שנולדו ב-1973
ארנסט, נסיך סקסוניה-מיינינגן

**ארנסט, נסיך סקסוניה-מיינינגן** (בגרמנית: **Ernst von Sachsen-Meiningen**; 27 בספטמבר 1859 - 29 בדצמבר 1941) היה ראש בית סקסוניה-מיינינגן מ-1928 עד מותו.

## ביוגרפיה
פרידריך יוהאן נולד ב-12 באוקטובר 1861 במיינינגן שהשתייכה לדוכסות סקסוניה-מיינינגן, לגאורג, נסיך הכתר של סקסוניה-מיינינגן ולפאודורה, נסיכת הוהנלוהה-לנגנבורג, בתם של ארנסט הראשון, נסיך הוהנלוהה-לנגנבורג ופאודורה, נסיכת ליינינגן. ב-20 בספטמבר 1866 נאלץ סבו ברנהרד השני, דוכס סקסוניה-מיינינגן לוותר על השלטון לטובת בנו - אביו של ארנסט, בעקבות תבוסת אוסטריה במלחמת אוסטריה–פרוסיה. ארנסט המשיך בקריירה בצבא ופרש בדרגת אוברסט בחיל הפרשים הפרוסי. הוא קיבל תואר דוקטור לשם כבוד מפילוסופיה מאוניברסיטת ינה.

ב-20 בספטמבר 1892 התחתן ארנסט בנישואים מורגנטיים במינכן, עם קתרינה ינסן, בתם של הציירת מארי ינסן והמשורר וילהלם ינסן. היא לא הייתה רשאית להשתמש בתואר השושלת של בעלה, ולכן קיבלה את התואר הברונית פון זאלפלד ביום חתונתם על ידי אביו של ארנסט, גאורג השני. למרות נישואיו הבלתי שוויוניים, שמר ארנסט על זכויות הירושה שלו לדוכסות סקסוניה-מיינינגן.

בשנת 1928 מת אחיו למחצה, ברנהרד השלישי, דוכס סקסוניה-מיינינגן, וארנסט ירש את תאריו. ב-29 בדצמבר 1941 מת ארנסט באלטנשטיין, ואחיינו גאורג, נסיך סקסוניה-מיינינגן ירש את תאריו.

## משפחתו
לארנסט ולקתרינה היו שישה ילדים:
* הברון גאורג וילהלם פון זאלפלד (1893–1916), נהרג בפעולה בגיל עשרים ושתיים.
* הברונית אליזבת הלנה אדלהייד מארי פון זאלפלד (1895–1934), התחתנה עם ד"ר יוהאן דוקן.
* הברון ארנסט פרידריך היינריך פול פון זאלפלד (1896–1915), נהרג בפעולה בגיל שמונה-עשרה.
* הברון ראלף אריך פון זאלפלד (1900–1947), התחתן עם מארי זייץ, ולאחריה התחתן עם מלאני פון ביסמרק.
* הברון סוון הנס היינריך ברנהרד פון זאלפלד (1903–1998), התחתן עם אליזבת פאוסט.
* הברון אנציו היינריך ולדמר קרל פון זאלפלד (1908–1941), התחתן עם רוט ויירבה.

## אילן יוחסין

## קישורים חיצוניים

* 

## הערות שוליים

קטגוריה:נסיכים גרמנים
קטגוריה:גרמנים שנולדו ב-1859
קטגוריה:גרמנים שנפטרו ב-1941
שחקן פורנוגרפיה

**שחקן פורנוגרפיה** הוא אדם שמופיע בסרטים ובסרטונים פורנוגרפיים. רוב השחקנים והשחקניות שמופיעים בסרטים הפורנוגרפיים עוסקים בסרטים הללו בפעילות מינית, אשר כוללים לרוב צילומי תקריב של איברי המין שלהם, כאשר לרוב כל המשתתפים עירומים.

הסרטים הפורנוגרפיים מצולמים לרוב במגוון רחב של ז'אנרים, מהפקות מיינסטריים עתירות תקציב ועד לתוכן נישה או סרטי חובבים. שחקני פורנוגרפיה רבים מתמחים בפנטזיות מיניות שונות, והם לרוב מלוהקים לתפקיד על סמך התאמתם לפנטזיה בה ממוקד הסרט. הז'אנרים וסוג האקטים המיניים בסרטים מתבססים לרוב בהתאם למידת הביקוש לסרטים מסוג מסוים בקרב צרכני פורנוגרפיה. בעוד שחלק מסוים מהשחקנים הפורנוגרפיים זוכים לתהילה משמעותית בתעשיית הפורנוגרפיה, רוב האנשים שמשחקים בסרטים פורנוגרפיים לרוב משתתפים בהפקות קטנות ועצמאיות או יוצרים תוכן לשוקי נישה.

בעוד שבמדינות רבות מדובר במקצוע לגיטימי בתעשיית הבידור, במגזרים ובמדינות רבות ברחבי העולם מקצוע זה שנוי במחלוקת ושחקני הפורנוגרפיה נחשבים לעוסקים בסוג של זנות. בעוד שהקריירה של שחקני פורנוגרפיה יכולה להיות מאוד רווחית מבחינה כלכלית, היא גם טומנת בחובה אתגרים מהותיים שונים, לרבות סטיגמות ואפליה חברתית אשר עלולות להשפיע רבות על חייהם האישיים של שחקני הפורנוגרפיה ועל האפשרויות שלהם להצליח בתחומים אחרים לאחר שהם פורשים מעיסוק זה. בנוסף, משום שהשחקנים הפורנוגרפים מקיימים לרוב יחסי מין עם כמות גדולה יחסית של אנשים, קיימים פרוטוקולים קפדניים עליהם כל שחקני הפורנוגרפיה נדרשים להקפיד על מנת למנוע ככל האפשר את הסיכון להתפשטות של מחלות מין בקרב השחקנים והשחקניות בתעשיית הפורנוגרפיה.

בניגוד לתעשיית הקולנוע המסורתית, בה גברים בדרך כלל מקבלים משכורות גבוהות יותר מאשר נשים, שחקניות פורנוגרפיות מקבלות לרוב משכורת גבוהות יותר מהשחקנים הגברים שעוסקים בתחום.

רוב השחקנים והשחקניות בתחום הפורנוגרפיה משתמשים בשמות במה על מנת לשמור על פרטיותם ועל מנת ליצור הפרדה ברורה בין הפרסונה המקצועית לבין חייהם האישיים.

מאז סוף שנות התשעים האינטרנט, ובמיוחד פלטפורמות הסטרימינג של תוכן למבוגרים, חוללו מהפכה עצומה בתעשיית הפורנוגרפיה אשר סיפקה לשחקנים פורנוגרפים רבים חשיפה בינלאומית עצומה במיוחד וסייעה להנגיש את התוכן לקהל גדול מתמיד במדינות רבות ברחבי העולם. האינטרנט הגביר גם באופן ניכר את התחרות בתחום, אך גם אפשרה לכמות גדולה ומגוונת מתמיד של שחקני פורנוגרפיה להצליח בתעשייה זו.

## גלריה

Ilona_Staller,_2009_(cropped).jpg|שחקנית הפורנוגרפיה לשעבר אילונה סטאלר, הידועה יותר בשם הבמה שלה צ'יצ'ולינה, הפכה בהמשך לפוליטיקאית באיטליה.  
Jenna_Jameson_2008.jpg|שחקנית הפורנוגרפיה לשעבר ג'נה ג'יימסון הפכה בהמשך גם לאשת עסקים, יזמית, ומחברת ספרים והיא נחשבת לאחת משחקניות הפורנוגרפיה הידועות והמפורסמות בעולם.
Ron Jeremy 2010.jpg|שחקן הפורנוגרפיה רון ג'רמי דורג על ידי המגזין AVN במקום הראשון ברשימת כוכבי הפורנוגרפיה הגדולים ביותר של כל הזמנים, וכן מחזיק שיא גינס עבור "מספר ההופעות הרב ביותר בסרטים למבוגרים".
Sasha_Grey_at_AVN_2010_Expo.jpg|שחקנית הפורנוגרפיה לשעבר סשה גריי הפכה גם למוזיקאית ומחברת ספרים והיא נחשבת לאחת משחקניות הפורנוגרפיה הידועות והמפורסמות בעולם

## ראו גם
* ערכים שעוסקים בשחקני ושחקניות פורנוגרפיה

## קישורים חיצוניים

## הערות שוליים

*
קטגוריה:מקצועות הבידור
__noTOC__
יהודה לייב סרוואל

הרב **יהודה לייב סרוואל** (נפטר באייר ה'שע"ז, 1617) היה רבה של ונציה וראש ישיבה בעיר, מגדולי רבני יהדות איטליה במאה ה-16.

## ביוגרפיה
תלמידו של הרב שמואל יהודה קצנלנבוגן. ישב כדיין בבית דינו של הרב בן ציון צרפתי. לאחר פטירתו, התמנה לרבה של ונציה ועמד בראשות ישיבה בעיר. היה הגזבר של הכספים שנאספו באיטליה עבור ארץ ישראל. עמד בקשרי ידידות עם רבי יהודה אריה ממודנה, שאף דן בבית דינו בצעירותו.

התכתב עם גדולי דורו באיטליה, בהם רבי יששכר בר איילנבורג, רבי יעקב לבית הלוי.

בעת שפרצה המחלוקת על המקווה ברוביגו, הצטרף למכשירים את המקווה, בניגוד לעמדת הרבנים אבטליון בן שלמה מקונסיליו, משה רפא פורטו, יהודה סאלטרו ועוד. פסקו בסוגיה זו הובאה בספר "משבית מלחמות", ותשובות האוסרים התפרסמו בספר "פלגי מים".

נפטר ב-1617, אייר ה'שע"ז בפדובה. רבי יהודה אריה די-מודינה כתב קינה על מותו. בנו רבי נחמיה סרוואל כיהן כדיין בוונציה.

חלק מתשובותיו פורסמו בשו"ת "נחלת יעקב" של תלמידו ר' יעקב בן אלחנן הלפרין (אלפרון), ובספרי שו"ת נוספים של חכמי דורו.
היה בעל ידיעה בערבית יהודית, ולחלק מהדעות תרגם לערבית את פירוש רב סעדיה גאון לשיר השירים.

## קישורים חיצוניים
* סארוואל, יהודה לייב מתוך: אנציקלופדיה יודאיקה 
* [דברי פי חכם חן בספר זכר צדיקים לברכה] אות ל סימן ב.

## הערות שוליים

קטגוריה:ראשוני האחרונים
קטגוריה:רבנים איטלקים
קטגוריה:ונציה: רבנים
קטגוריה:ראשי ישיבות בתפוצות
קטגוריה:מתרגמים מערבית לעברית
קטגוריה:נפטרים ב-1617
קטגוריה:הממונים בגולה על מעות ארץ ישראל
ברנהרד, נסיך סקסוניה-מיינינגן

**ברנהרד, נסיך סקסוניה-מיינינגן** (בגרמנית: **Bernhard, Prinz von Sachsen-Meiningen**; 30 ביוני 1901 - 4 באוקטובר 1984) היה ראש בית סקסוניה-מיינינגן משנת 1946 ועד מותו.

## ביוגרפיה
ברנהרד נולד ב-30 ביוני 1901 בקלן, כבנם השלישי של פרידריך יוהאן, נסיך סקסוניה-מיינינגן והרוזנת אדלייד מליפה-ביסטרפלד . אביו היה בנו השני של גאורג השני, דוכס סקסוניה-מיינינגן ואמו הייתה בתו של ארנסט השני, רוזן ליפה-ביסטרפלד.

ב-25 באפריל 1931 התחתן ברנהרד בנישואים מורגנטיים עם מרגוט גרסלר, בתו של סוחר מברסלאו, ממנה נולדו לו שני ילדים. ברנהרד ואשתו הראשונה הוכרזו אשמים בקנוניה נאצית נגד אוסטריה ב-1933; הוא נידון לשישה שבועות בכלא, ואילו היא הושמה במעצר בית. לאחר התערבות השגריר הגרמני הוא שוחרר מהכלא, והם נמלטו לאיטליה. שלושה שבועות לאחר מכן הוא נעצר בעת שניסה לחזור לטירת פיצלשטאטן.
ב-10 ביוני 1947 התגרשו השניים, וב-11 באוגוסט 1948 התחתן ברנהרד עם הברונית ורה שפר פון ברנשטיין, ממנה נולדו לו שלושה ילדים.

לאחר מותו של אחיו הבכור גאורג, נסיך סקסוניה-מיינינגן בשנת 1946 ויתר אחיינו פרידריך אלפרד על זכויות הירושה שלו, וכך ירש ברנהרד את ראשות בית סקסוניה-מיינינגן.

מכיוון שנישואיו הראשונים היו נישואים מורגנטיים, בנו מנישואיו השניים, קונרד, נסיך סקסוניה-מיינינגן, ירש את תאריו, לאחר מותו בבאד קרוצינגן ב-4 באוקטובר 1984.

## משפחתו
ב-25 באפריל 1931 התחתן ברנהרד בנישואים מורגנטיים עם מרגוט גרסלר, ממנה נולדו לו שני ילדים:

* פאודורה, נסיכת סקסוניה-מיינינגן (נולדה ב-1932) התחתנה עם בורכארד קיפנברג.
* פרידריך ארנסט, נסיך סקסוניה-מיינינגן (1935–2004) התחתן עם ארנגרד פון מאסו, ולאחריה התחתן עם ביאטריס, נסיכת סקסוניה-קובורג-גותה.

ב-11 באוגוסט 1948 התחתן ברנהרד עם הברונית ורה שפר פון ברנשטיין, ממנה נולדו לו שלושה ילדים:
* אלאונורה, נסיכת סקסוניה-מיינינגן (נולדה ב-1950) התחתנה עם פיטר אריק רוזדן.
* קונרד, נסיך סקסוניה-מיינינגן (נולד ב-1952).
* אלמוט, נסיכת סקסוניה-מיינינגן (נולדה ב-1959) התחתנה עם אברהרד פון בראונשווייג.

## אילן יוחסין

## הערות שוליים

קטגוריה:דפים עם תרגומים שלא נסקרו
קטגוריה:גרמנים שנולדו ב-1901
קטגוריה:גרמנים שנפטרו ב-1984
ארדקס

**ארדקס** (בצרפתית: **Ardex**) היא מכונית מיקרו מתוצרת יצרנית המכוניות מסוג "Cyclecar" ומכוניות המיקרו הצרפתית **Ardex** אשר יוצרה בין השנים 1952–1955.

## תצורות דגמי "ארדקס"

* 2 נוסעים.
* 4 נוסעים (יוצר משנת 1953).

### ארדקס

* יוצרו 145 יחידות.
* שם הדגם "ארדקס" היה זהה לשם היצרן "ארדקס".
* מפעל היצרן מוקם בעיר נאנטר בחבל איל-דה-פראנס. את החברה ניהל "Marcel Tamine".
* מכונית פתוחה לחלוטין (חלון קדמי רוחבי בלבד).
* מנוע בעירה פנימית.
* מנוע בנזין.
* מערכת היגוי - משמאל.

## תמונות

קובץ:Ardex 1952 (1).JPG | "ארדקס" שנת 1952
קובץ:Ardex 1952 (2).JPG | "ארדקס" שנת 1952
קובץ:Ardex 1952 (4).JPG | "ארדקס" שנת 1952
קובץ:Ardex 1950.JPG | "ארדקס"


קובץ:Emblem Ardex.JPG | לוגו היצרן "ארדקס"

## ראו גם
* מכונית מיקרו

## קישורים חיצוניים

## הערות שוליים

קטגוריה:מכוניות מיקרו
קטגוריה:מכוניות קבריולה
קטגוריה:דגמי מכוניות שהושקו ב-1952
קטגוריה:כלי רכב צרפתיים
פאבל פטריקוב

**פאבל פטריקוב** (בצ'כית: **Pavel Petřikov**; נולד ב-20 ביוני 1986) הוא ג'ודוקא צ'כי אשר מתחרה בקטגוריית המשקל עד 60 ק"ג.

הוא התחרה באולימפיאדת ריו דה ז'ניירו 2016 והודח בשלב שמינית הגמר לאחר ניצחון על גאווין מוגופה מבוטסואנה והפסד לנאוהיסה טקאטו היפני.

## פרסים
מקור:
***תחרויות מהסבב העולמי (מאסטרס, גראנד סלאם, גראנד פרי)**:
:גראנד סלאם באקו 2013: מדליית ארד
:גראנד פרי זאגרב 2014: מדליית ארד

## קישורים חיצוניים

## הערות שוליים

קטגוריה:ספורטאים צ'כים
קטגוריה:ג'ודוקא באולימפיאדת ריו דה ז'ניירו (2016)
קטגוריה:צ'כים שנולדו ב-1986
גאווין מוגופה

**גאווין מוגופה** (באנגלית: **Gavin Mogopa**; נולד ב-2 באפריל 1996) הוא ג'ודוקא בוטסוואני אשר מתחרה בקטגוריית המשקל עד 60 ק"ג.

הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לפאבל פטריקוב הצ'כי.

## קישורים חיצוניים

## הערות שוליים

קטגוריה:ספורטאים בוטסואנים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ילידי 1996
ואליד ח'יאר

**ואליד ח'יאר** (בצרפתית: **Walide Khyar**, בערבית: **وليد خيار**; נולד ב-9 ביוני 1995) הוא ג'ודוקא צרפתי אשר מתחרה בקטגוריית המשקל עד 60 ק"ג.

חיאר זכה במדליית זהב באליפות אירופה בשנת 2016 שנערכה בקאזאן שברוסיה לאחר שניצח בגמר את אורחן ספארוב האזרי בזכות איפון.

הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לפליפה קיטדאי הברזילאי.

## פרסים
מקור:
***[[אליפות אירופה בג'ודו|אליפות אירופה]]**:
:קאזאן 2016: מדליית זהב בקטגוריית המשקל עד 60 ק"ג
***תחרויות מהסבב העולמי (מאסטרס, גראנד סלאם, גראנד פרי)**:
:גראנד פרי צ'ינגדאו 2015: מדליית ארד
:גראנד סלאם פריז 2016: מדליית ארד
:גראנד פרי תוניס 2018: מדליית זהב
:גראנד פרי טביליסי 2019: מדליית כסף
:גראנד סלאם אבו דאבי 2019: מדליית כסף

## קישורים חיצוניים

* 

## הערות שוליים

קטגוריה:ג'ודוקא צרפתים
קטגוריה:אלופי אירופה בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:צרפתים שנולדו ב-1995
ארון מקי

**ארון פיצג'רלד מקי** (באנגלית: **Aaron Fitzgerald McKie**; נולד ב-2 באוקטובר 1972) הוא כדורסלן עבר ומאמן כדורסל אמריקאי, אשר שיחק בליגת ה-NBA בין השנים 1994–2007. ממוצעיו הכוללים לאורך קריירת ה-NBA הם 7.4 נקודות, 3.3 ריבאונדים, 2.7 אסיסטים ו-1.2 חטיפות למשחק.

מאז שנת 2019 משמש כמאמן קבוצת הכדורסל של אוניברסיטת טמפל, במדיה שיחק בעבר כסטודנט.

## קריירת מכללות
מקי נולד וגדל בפילדלפיה שבפנסילבניה. בשנתו האחרונה בקבוצת הכדורסל של "תיכון סיימון גראץ" המקומי, הוביל אותה לזכייה באליפות ליגת התיכונים הציבוריים של פנסילבניה, עם ממוצעים של 18.9 נקודות, 9.9 ריבאונדים ו-72 אסיסטים למשחק.

בשנת 1991 החל ללמוד באוניברסיטת טמפל, אליה הצטרף באותה שנה גם שחקן האולסטאר לעתיד, אדי ג'ונס. בעונת 1992/1993 הובילו מקי וג'ונס את קבוצת הכדורסל של טמפל לשלב רבע גמר טורניר אליפות המכללות (NCAA Elite Eight), ומקי זכה בתואר השחקן המצטיין של "מחוז Atlantic-10" לאחר שקלע 20.6 נקודות למשחק. ממוצעיו של מקי בשלוש עונותיו בקבוצת האוניברסיטה הם 17.9 נקודות, 6.4 ריבאונדים ו-3.3 אסיסטים למשחק.

## קריירת משחק
בדראפט ה-NBA 1994 נלקח מקי על ידי פורטלנד טרייל בלייזרס בבחירה ה-17. כבר במהלך עונת הרוקי שלו זכה למקום קבוע בחמישייה הפותחת של הבלייזרס, במקומו של קלייד דרקסלר אשר הועבר בטרייד ליוסטון רוקטס. בינואר 1997, לאחר כשתי עונות וחצי בפורטלנד, הועבר בטרייד לדטרויט פיסטונס, וכשנה לאחר מכן הועבר בטרייד נוסף לפילדלפיה 76', במדיה שיחק כ-7 עונות וחצי.

בעונת  זכה מקי בתואר השחקן השישי של העונה ב-NBA לאחר שקלע 11.6 נקודות ומסר 5.0 אסיסטים בממוצע למשחק כמחליפם מהספסל של אלן אייברסון ואריק סנואו. בפלייאוף של אותה עונה גברה פילדלפיה על אינדיאנה פייסרס (3–1), טורונטו ראפטורס (4–3) ומילווקי באקס (4–3) ובכך העפילה לגמר ה-NBA לראשונה מאז זכתה באליפות עונת . בסדרת הגמר עצמה הפסידה פילדלפיה מול לוס אנג'לס לייקרס בתוצאה 1–4. לאורך הפלייאוף היה מקי הקלעי השני של קבוצתו, אחרי אייברסון, כשקלע 14.6 נקודות למשחק. ב-3 העונות הבאות שמר מקי על יציבות עם ממוצע של 9.8 נקודות למשחק, אך קבוצתו נחלשה ולא הצליחה לשחזר את הישגה מעונת 2000/2001.

בסיום עונת  שוחרר מקי מפילדלפיה וחתם על חוזה בלוס אנג'לס לייקרס. בשתי עונותיו עם הלייקרס שותף ב-24 משחקים בסך הכול, וקלע כ-1.2 נקודות למשחק בלבד.

באוקטובר 2007 החל לשמש כעוזר מאמן בפילדלפיה 76' תחת המאמן מוריס צ'יקס, אך בפברואר 2008 חתם בלייקרס על חוזה כשחקן, ומיד נשלח לממפיס גריזליס כחלק מטרייד אשר במסגרתו צירפו הלייקרס את פאו גאסול. הכללתו של מקי בטרייד נעשתה לשם השוואת סך המשכורות המועברות בין הקבוצות, בהתאם לחוקי תקרת השכר של ה-NBA. במאי 2008 שוחרר מקי מהגריזליס, מבלי ששיחק במדיה.

## קריירת אימון
בעונת  חזר לפילדלפיה כעוזר מאמן, וב-5 העונות הבאות נשאר בתפקיד זה תחת מאמני הקבוצה מוריס צ'יקס, טוני דילאו, אדי ג'ורדן ודאג קולינס. 

בקיץ 2014 עבר לתפקיד עוזר מאמן קבוצת הכדורסל של אוניברסיטת טמפל, בה שיחק בעבר כסטודנט. לקראת עונת 2019/2020 מונה למאמן הראשי של הקבוצה, במקומו של פראן דאנפי אשר פרש מאימון.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת טמפל
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלני דטרויט פיסטונס
קטגוריה:כדורסלני פילדלפיה 76'
קטגוריה:כדורסלני לוס אנג'לס לייקרס
קטגוריה:מאמני כדורסל אמריקאים
קטגוריה:אמריקאים שנולדו ב-1972
שריר המחצצר

שמאל|ממוזער|333px|
ממוזער|מיקום שריר המחצצר (באדום)
**שריר הַמְּחַצְצֵר** (בלטינית: ***Musculus buccinator''' או '''musculus bucinatorius***) הוא אחד משרירי ההבעה, אשר לו ארבעה צדדים. ראשיתו של חלקו העליון בעצם המכתשים  בלסת העליונה ושל חלקו התחתון בעצם המכתשים וברכס המחצצר בלסת התחתונה. בחלקו הקדמי הוא נאחז בשריר הפה החוגי ובחלקו האחורי בתפר כנפת הלסת התחתונה. יש לו תפקיד בלעיסה, שריקה, חיוך, מציצה ויניקה.

## קישורים חיצוניים

קטגוריה:שרירי הלעיסה
קטגוריה:ראש-צוואר
פרס יד ושם לספר מחקר בנושא השואה

**פרס יד ושם לספר מחקר בנושא השואה** הוא פרס שנתי, שמוענק על ידי יד ושם למחקר אקדמי איכותי בנושא השואה, מקורותיה או תוצאותיה, מחקר שפורסמו בשנתיים שלפני שנת הענקת הפרס. על הפרס הוכרז בשנת 2011, והוא מוענק לזכרו של אברהם מאיר שוורצבאום, ניצול שואה, ולזכר משפחתו שנרצחה בשואה. הטקס הראשון להענקת הפרס התקיים ביד ושם ב-8 בינואר 2012.

בשנת 2018 הוענק הפרס לזכר בני וטילי יופה.

## הזוכים בפרס

### 2012

* פרופסור כריסטופר בראונינג, על ספרו *Remembering Survival: Inside a Nazi Slave-Labor Camp*, 2010
* פרופסור דניאל בלטמן, על ספרו, "צעדות המוות: השלב הסופי של רצח העם הנאצי", 2010, 
* ב-10 בדצמבר 2012 הוענק הפרס לד"ר כריסטוף דיקמן מאוניברסיטת קיל (בריטניה), על ספרו בן שני הכרכים, "*Deutsche Besatzungspolitik in Litauen 1941-1944*" (מדיניות הכיבוש הגרמנית בליטא, 1944-1941).

### 2013

* ד"ר אביהו רונן, על ספרו **נידונה לחיים: יומניה וחייה של חייקה קלינגר.**

### 2014

* ההיסטוריון הפולני יאן גרבובסקי על ספרו **ציד היהודים.**

### 2015

### 2016

### 2017

### 2018

* ד"ר דניאל רייזר על ספרו: רבי קלונימוס קלמיש שפירא: דרשות משנות הזעם

* דר' יון פופה  על ספרו: *The Romanian Orthodox Church and the Holocaust*

### 2019

* פרופ' עמר ברטוב על ספרו: *Anatomy of Genocide: The Life and Death of a Town Called Buczacz*

* פרופ' יוהנה-סבינה טוקרסקה בקיר על ספרה: *Pod Klątwą: Społeczny portret pogromu kieleckiego*

### 2020

* פרופ' יוהנס דיטר שטינהרט על ספרו: *Holocaust und Zwangsarbeit: Erinnerungen jüdischer Kinder 1938–1945*

* דר' אלן רוזן על ספרו: *The Holocaust’s Jewish Calendars: Keeping Time Sacred, Making Time Holy*

### 2021

* פרופ' אליענה אדלר על ספרה: *Survival on the margins: Polish Jewish Refugees in the Wartime Soviet Union*

* *דר' לאון סלטיאל על ספרו:The Holocaust in Thessaloniki: Reactions to the Anti-Jewish Persecution, 1942-1943*

### 2022

* פרופ' רבקה קליפורד על ספרה: *Survivors: Children's Lives After the Holocaust*

### 2023

* דר' לאורין פסטנהאוט על ספרה: *Collaboration: Jewish Councils in Western Europe under Nazi Occupation*

* פרופ' אדוארד ווסטרמן על ספרו: *Drunk on Genocide: Alcohol and Mass Murder in Nazi Germany*

## קישורים חיצוניים

## הערות שוליים

קטגוריה:פרסי יד ושם
קטגוריה:חקר השואה
*
Best Of...

****** (בעברית: "**המיטב...**") הוא אלבום הלהיטים הראשון של הזמרת-יוצרת האוסטרלית סיה. האלבום יצא לאור ב-30 במרץ 2012, על ידי חברת התקליטים Inertia. כמו כן, בתוך האלבום נכלל להיטה "Soon We'll Be Found".

עם יציאתו נכנס האלבום אל המקום ה-27 במצעד האלבומים האוסטרלי.

## רקע
באלבום האוסף הזה נכללים שירים מתוך אלבומיה של סיה; *[[Healing Is Difficult]]*, **', **', ו-*[[We Are Born]]*. כמו כן, כללה סיה באלבום את להיטה "Titanium", שיצא ביחד עם דייוויד גטה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סיה
קטגוריה:אלבומי אוסף באנגלית
קונרד, נסיך סקסוניה-מיינינגן

**קונרד, נסיך סקסוניה-מיינינגן, דוכס סקסוניה** (בגרמנית: **Konrad Prinz von Sachsen-Meiningen**; נולד ב-14 באפריל 1952) הוא איש עסקים גרמני וראש בית סקסוניה-מיינינגן הנוכחי.

## ביוגרפיה
הנסיך קונרד נולד ב-14 באפריל 1952 בציגנברג, הסן, והוא הבן הצעיר של ברנהרד, נסיך סקסוניה-מיינינגן ואשתו השנייה, הברונית ורה שפר פון ברנשטיין. מכיוון שנישואי אביו הראשונים היו נישואים מורגנטיים, ירש קונרד את תאריו, לאחר מותו ב-4 באוקטובר 1984. בנוסף קיבל קונרד את התואר דוכס סקסוניה, אשר כל זכר מבני בית וטין החזיק. ב-1996 קונרד החל בהליכים משפטיים נגד ממשלת רוסיה המבקשים את החזרת הרכוש אשר הפקיעה ברית המועצות אחרי מלחמת העולם השנייה.

הנסיך קונרד למד כלכלה באוניברסיטת היידלברג וניהול עסקים באוניברסיטת גטינגן.

מבחינה מקצועית, הנסיך קונרד הוא בנקאי מוסמך אשר עבד עבור בנקים שונים כאנליסט. מאז 1998, הוא היה יועץ עצמאי המתמחה בארגון מחדש של חברות, והוא גם השקיע זמן בעבודה בתעשיית המכוניות. כיום, הנסיך קונרד הוא שותף במשרד העורכי דין רודולף דרינג; מאז שנת 2007, הוא היה מנכ"ל של GWP -חברה גרמנית העוסקת באנרגיית הרוח.

## ירושתו
הנסיך קונרד איננו נשוי, והיורש הכי קרוב אליו הוא אחיינו, קונסטנטין, נסיך סקסוניה-מיינינגן, בנו הבכור של אחיו למחצה המורגנטי, פרידריך ארנסט, נסיך סקסוניה-מיינינגן מנישואיו עם ביאטריס, נסיך סקסוניה-קובורג-גותה, אחותו למחצה של אנדראס, נסיך סקסוניה-קובורג-גותה. לקונסטנטין יש בן, מיכאל מזוגתו סופיה לופוס. בנוסף לקונסטנטין, קיימים גם הברונים פון זאלפלד, בניו המורגנטים של ארנסט, נסיך סקסוניה-מיינינגן וקתרינה ינסן. אולם, יורשיו השוויוניים של קונרד הם הנסיכים מבית סקסה-קובורג-גותה.

## אילן יוחסין

## הערות שוליים

קטגוריה:נסיכים גרמנים
קטגוריה:גרמנים שנולדו ב-1952
ניאסוויז' (מחוז משנה)

**מחוז משנה ניאסוויז&#39;** (בבלארוסית: **Нясві́жскі раё́н**) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר ניאסוויז&#39;.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה ניאסוויז&#39; 41,618 בני אדם. ההרכב האתני של האוכלוסייה במחוז היה: 88.85% בלארוסים, 5.28% רוסים, 4.0% פולנים, 1.09% אוקראינים ו-0.78% אחרים. שפות הדיבור הנפוצות: בלארוסית (82.63%) ורוסית (15.35%).

## קישורים חיצוניים

*  
* 

קטגוריה:מחוז מינסק: מחוזות משנה
פוחביצ'י (מחוז משנה)

**מחוז משנה פוחביצ&#39;י** (בבלארוסית: **Пухавіцкі раён**) הוא אחד מ-22 מחוזות משנה המרכיבים את מחוז מינסק שבמרכז בלארוס. מקום הכי חשוב: היא העיר מרינה הורקה.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה פוחביצ&#39;י 69,427 בני אדם. ההרכב האתני של האוכלוסייה במחוז היה: 84.66% בלארוסים, 11.05% רוסים, 2.56 אוקראינים ו-1.73% אחרים. שפות הדיבור הנפוצות: בלארוסית (60.2%) ורוסית (36.4%).

## קישורים חיצוניים

*  

קטגוריה:מחוז מינסק: מחוזות משנה
רכס המחצצר

ממוזער|החלק הפנימי של הלסת התחתונה. ניתן לראות את רכס המחצצר מאחורי שן הבינה. הוא מסומן כ-Buccinator crest.
**רֶכֶס הַמְּחַצְצֵר** (באנגלית: **Buccinator crest**) הוא רכס עצם של הלסת התחתונה. ראשיתו בבסיס הזיז הווי וסופו באזור שמאחורי שן הבינה. שריר המחצצר נאחז בו בחלקו שבלסת התחתונה.

## הערות שוליים

קטגוריה:מערכת השלד
קטגוריה:עצמות הגולגולת
עד שתחזור

"**עד שתחזור**" הוא סינגל שהוקלט על ידי הזמרת-יוצרת הישראלית יובל דיין, מתוך אלבום הבכורה שלה, לאסוף. השיר יצא לאור ב-4 במאי 2013, על ידי חברת התקליטים הליקון, כסינגל השני מתוך האלבום.

השיר הגיע למקום השמיני במצעד של מדיה פורסט.

במהלך השנים השיר הפך למזוהה עם שירי זיכרון והוא מופיע כמעט באופן תדיר ביום הזיכרון לחללי מערכות ישראל.

## רקע וכתיבה
השיר נכתב והולחן על ידי עידן רפאל חביב, והופק על ידו ועל ידי גלעד שמואלי. כמו כן, השיר הוא מעין בלדת פופ, בו דיין שרה אל האהוב שלה. יוסי חרסונסקי סקר את השיר בחיוב והעניק לו ציון של שלושה וחצי כוכבי זהב בסך הכל.

בנוסף לכך, עלה השיר לרשת הזרמת המדיה ספוטיפיי, בסמוך לצאתו.

## וידאו קליפ
טרם יצא הווידאו קליפ המלא של השיר, העלתה יובל דיין לערוץ היוטיוב שלה את האודיו הרשמי של השיר, בו ניתן לראות את עטיפתו של הסינגל. בנוסף לכך, הפך הסרטון לאחד מן הסרטונים הישראלים הנצפים ביותר ביוטיוב, ולסרטון הישראלי ה-3 הנצפה ביותר בשנת 2013. נכון לינואר 2024 מונה הצפיות של הקליפ עומד על כ-28 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי יובל דיין
קטגוריה:שירים בעברית
קטגוריה:שירי אהבה בעברית
קטגוריה:שירי זיכרון חללי מערכות ישראל
קטגוריה:שירים על אושר
קטגוריה:בלדות פופ
קטגוריה:סינגלים בהוצאת הליקון
אחמד עבד א-רחמאן (ג'ודוקא)

**אחמד עבד א-רחמאן** (בערבית: **أحمد عبد الرحمن**; נולד ב-26 במאי 1996) הוא ג'ודוקא מצרי אשר מתחרה בקטגוריית המשקל עד 60 ק"ג.

הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לאוטר בסטייב הקירגיזי.

## קישורים חיצוניים

## הערות שוליים

קטגוריה:ספורטאים מצרים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ילידי 1996
סליהורסק (מחוז משנה)

**מחוז משנה סליהורסק** (בבלארוסית: **Салігорскі раён**) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סליהורסק.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה סליהורסק 134,608 בני אדם. ההרכב האתני של האוכלוסייה במחוז היה: 88.87% בלארוסים, 7.08% רוסים, 1.0% אוקראינים ו-3.05% אחרים. שפות הדיבור הנפוצות: בלארוסית (62.54%) ורוסית (32.39%).

## קישורים חיצוניים

*  

קטגוריה:מחוז מינסק: מחוזות משנה
עמית זנטי

**עמית זנטי** (נולד ב-2 באפריל 1997) הוא כדורגלן ישראלי המשחק בעמדת הקשר ההתקפי בהפועל עירוני ראשון לציון.

## קריירה
זנטי החל לשחק כדורגל בקבוצת הילדים של מועדון ספורט אשדוד, ובגיל 13 הצטרף למחלקת הנוער של מכבי חיפה. ב-21 ביולי 2016 ערך את הופעת הבכורה שלו בקבוצה הבוגרת של המועדון, בתיקו 1–1 נגד נומה קאליו במוקדמות הליגה האירופית, ובדו-קרב בעיטות ההכרעה החמיץ פנדל והקבוצה הודחה מהמפעל. ב-10 בינואר 2017 ערך זנטי את הופעת הבכורה שלו בליגת העל, בהפסד 0–2 נגד הפועל באר שבע. בסך הכל ערך 15 הופעות בליגת העל בעונת 2016/2017, ובמקביל שיחק גם בקבוצת הנוער והיה שותף להעפלתה לשלב הפלייאוף בליגת האלופות לנוער. בעונת 2017/2018 שותף בשלושה משחקים, וב-13 במאי 2018 כבש את שער הבכורה שלו בליגת העל, בניצחון 2–0 על הפועל רעננה.

בתחילת עונת 2018/2019 שותף זנטי בעשרה משחקי ליגה במדי מכבי חיפה, וב-31 בינואר 2019 הושאל לבני יהודה תל אביב. ב-16 בפברואר 2019 כבש את שער הבכורה שלו במועדון, בניצחון 4–2 על הפועל חיפה. בתום העונה זכה עם בני יהודה בגביע המדינה, כשכבש את הפנדל הרביעי בדו-קרב בעיטות ההכרעה מול מכבי נתניה במשחק הגמר. בתום העונה חתם על חוזה חדש לארבע עונות בבני יהודה, במסגרת העסקה בה עברו יובל אשכנזי ודולב חזיזה למכבי חיפה. בעונת 2020/2021 רשם 20 הופעות, במהלכן כבש ארבעה שערים. בסיום אותה העונה נשר יחד עם בני יהודה לליגה הלאומית. ב-28 בינואר 2022 שוחרר מהמועדון.

ב-6 באוקטובר 2022 חתם במכבי בני ריינה.
ב-6 באוגוסט 2023 חתם בהפועל אום אל פאחם. הוא כבש שלושה שערים בשני מחזורי הליגה הראשונים.בספטמבר 2024 חתם בהפועל עכו.ב-28 בינואר חתם במכבי הרצליה.

ב-21 בספטמבר 2025 חתם בהפועל עירוני ראשון לציון.

## תארים
;בני יהודה תל אביב
* גביע המדינה: 2018/2019

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:אשדוד: כדורגלנים
קטגוריה:כדורגלני מכבי חיפה
קטגוריה:כדורגלני בני יהודה תל אביב
קטגוריה:כדורגלני מכבי בני ריינה
קטגוריה:כדורגלני הפועל אום אל-פחם
קטגוריה:בוגרי כפר הנוער כפר גלים
קטגוריה:כדורגלני הפועל ראשון לציון
קטגוריה:ישראלים שנולדו ב-1997
.bb

***' היא ה[[סיומת אינטרנט|סיומת]] הלאומית (ccTLDs - Country Code Top Level Domains) של [[שם תחום|שמות המתחם]] (domain name) של [[אתר אינטרנט|אתרי אינטרנט]] הרשומים ב[[ברבדוס]]. הסיומת, שנפתחה בשנת [[1991]], היא סיומת פעילה בעיקר בקרב תושבי ברבדוס.

הדומיין נוהל תחילה בידי האוניברסיטה של [[פוארטו ריקו]], ולאחר מכן עברה לידי ממשלת ברבדוס.

מחיר הדומיין ותת הדומיינים יקר יחסית למרבית הדומיינים האחרים ועומד על כ-120 דולר. כיום הממשלה אינה מאשרת לחברות מסחריות ללא קשר למדינה להשתמש בדומיין.

== תתי-סיומות ==
סיומת האינטרנט מחולקת לתתי-הסיומות הבאות:
* ***' - שימוש כללי (בעיקר מסחרי)
* ***' - שימוש כללי
* ***' - גופים מסחריים
* ***' - שימוש כללי (בדרך כלל עבור ארגונים ללא כוונות רווח)
* ***' - ארגונים ממשלתיים
* ***' - ספקי אינטרנט
* ***' - ארגונים ממשלתיים
* ***' - שימוש כללי
* ***' - שימוש כללי
* **** - שימוש כללי

## קישורים חיצוניים

* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברבדוס
.ba

***' היא ה[[סיומת אינטרנט|סיומת]] הלאומית (ccTLDs - Country Code Top Level Domains) של [[שם תחום|שמות המתחם]] (domain name) של [[אתר אינטרנט|אתרי אינטרנט]] הרשומים ב[[בוסניה והרצגובינה]].

== תתי-סיומות ==
הליך הרישום לדומיין מסובך יותר מן המקובל בדומיינים בין-לאומיים ודורש עמידה בלא מעט תקנות.

סיומת האינטרנט מחולקת לתתי-הסיומות הבאות:
* ***' - בדרך כלל עבור ארגונים ללא כוונות רווח
* ***' - ארגונים ממשלתיים
* ***' - ספקי אינטרנט
* **** - ארגונים חינוכיים

## קישורים חיצוניים

* 
* 

קטגוריה:בוסניה והרצגובינה
רודני רוג'רס

**רודני ריי רוג'רס** (באנגלית: **Rodney Ray Rogers**; 20 ביוני 1971 – 21 בנובמבר 2025) היה כדורסלן אמריקאי, אשר שיחק בליגת ה-NBA בין השנים 1993–2005. ממוצעיו הכוללים לאורך קריירת ה-NBA הם 10.9 נקודות, 4.5 ריבאונדים ו-2.0 אסיסטים למשחק.

בנובמבר 2008 נפצע רוג'רס כאשר התהפך עם האופנוע בו נהג ונותר משותק מהכתפיים ומטה.

## קריירת תיכונים ומכללות
רוג'רס נולד וגדל בעיר דרהאם שבקרוליינה הצפונית. בשנתו האחרונה כשחקן קבוצת הכדורסל של "תיכון הילסייד" המקומי זכה בתואר שחקן התיכונים המצטיין של קרוליינה הצפונית לאחר שרשם ממוצעים של 28.3 נקודות ו-12.3 ריבאונדים למשחק, ובסיום לימודיו נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית.

בין השנים 1990–1993 למד באוניברסיטת וייק פורסט אשר בווינסטון סיילם, ובכל 3 עונותיו בקבוצת הכדורסל שלה הוביל את קלעיה עם 16.3, 20.5 ו-21.2 נקודות בממוצע למשחק, בהתאמה. בעונת 1992/1993 הוביל את וייק פורסט למעמד שמינית גמר טורניר אליפות המכללות (NCAA Sweet Sixteen), לראשונה מזה 9 שנים, ונבחר הן לשחקן העונה של מחוז ה-ACC והן לחמישייה השנייה של העונה בליגת המכללות כולה.

## קריירת משחק
בדראפט ה-NBA 1993 נלקח רוג'רס על ידי דנוור נאגטס בבחירה התשיעית. בסיבוב הראשון של פלייאוף 1994 היה רוג'רס שותף לניצחונה של דנוור מול סיאטל סופרסוניקס (2–3), אשר היה הניצחון הראשון בתולדות ה-NBA של קבוצה המדורגת שמינית מול המדורגת ראשונה. בסיבוב הפלייאוף השני הודחה דנוור מול יוטה ג'אז, בתוצאה 3–4.

לאחר שתי עונות בדנוור, במהלכן קלע 10.2 נקודות למשחק, הועבר יחד עם ברנט בארי ללוס אנג'לס קליפרס, בתמורה לאנטוניו מקדייס. בעונת  קבע שיאי קריירה של 15.1 נקודות, 5.6 ריבאונדים ו-2.7 אסיסטים למשחק, אך הקליפרס סיימו את העונה במקום ה-13 (מתוך 14) באזור המערבי, עם מאזן 17–65. לקראת עונת  חתם על חוזה בפיניקס סאנס, ובסיום אותה עונה זכה בתואר השחקן השישי של העונה לאחר שקלע 13.8 נקודות בממוצע למשחק כמחליפם מהספסל של טום גוגליוטה וקליפורד רובינסון. בפלייאוף 2000 הודחו הסאנס בסיבוב השני, לאחר שהפסידו מול האלופה שבדרך, לוס אנג'לס לייקרס, בתוצאה 1–4.

בפברואר 2002 נשלח רוג'רס לבוסטון סלטיקס, בטרייד שהעביר לפיניקס את ג'ו ג'ונסון. עד סיום עונת  היה רוג'רס הקלעי השלישי של הסלטיקס, עם 10.7 נקודות למשחק, וסייע לקבוצה להעפיל לגמר האזור המזרחי לראשונה מאז עונת . בסדרת גמר המזרח הפסידה בוסטון מול ניו ג'רזי נטס בתוצאה 2–4. לקראת עונת  הצטרף רוג'רס לניו ג'רזי נטס, והפעיל עמה לגמר ה-NBA בו הפסידה מול סן אנטוניו ספרס, בתוצאה 2–4. בעונת  שיחק עבור ניו אורלינס הורנטס ופילדלפיה 76', בטרם פרש ממשחק, בגיל 33.

## פציעת האופנוע
ב-28 בנובמבר 2008 נפצע רוג'רס כאשר התהפך עם אופנוע השטח בו נהג, באזור מיוער צפונית לעיר ראלי שבקרוליינה הצפונית. כתוצאה מפגיעה בחוט השדרה נותר רוג'רס משותק כמעט בכל גופו, מהכתפיים ומטה.

רוג'רס מת ב-21 בנובמבר 2025, בגיל 54.

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:דרהאם: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת וייק פורסט
קטגוריה:בחירות דראפט של דנוור נאגטס
קטגוריה:כדורסלני לוס אנג'לס קליפרס
קטגוריה:כדורסלני פיניקס סאנס
קטגוריה:כדורסלני בוסטון סלטיקס
קטגוריה:כדורסלני ניו ג'רזי נטס
קטגוריה:כדורסלני ניו אורלינס הורנטס
קטגוריה:כדורסלני פילדלפיה 76'
קטגוריה:אמריקאים שנולדו ב-1971
קטגוריה:אמריקאים שנפטרו ב-2025
קוברה יורקת אינדונזית

**קוברה יורקת אינדונזית** (שם מדעי: *Naja sputatrix*) היא מין של קוברה יורקת ממשפחת הפתניים הנפוצה באינדונזיה ובעיקר באי ג'אווה.
## מאפיינים
קוברה זו בעלת קשקשים צהובים ושחורים עד חומים כהים לסירוגין עם ראש רחב ושחור, עיניים גדולות ומפרש מתוח מצידי הצוואר. הקוברה בעלת חוטם קצר, נחיריים גדולים ושיני ארס בקדמת ראשה שהם בעלי בלוטות בקדמת השן איתה הקוברה יכולה לירוק ארס לעבר עיני תוקפים. אורכה של הקוברה 1.3 מטר בממוצע, אך נמצאו גם כמה באורך 1.83 מטר.

קוברה זו חיה רק בדרום אינדונזיה בג'אווה ובאיי סונדה בבאלי, לומבוק, סומבאווה, למבטו קומודו, פלורס ואלור. ייתכן שהיא מצויה גם בטימור ובסולאווסי. תפוצת הקוברה היא בעיקר בסוואנות מיוערות וביערות מונסון עד לגובה 3,000 מטר. הקוברה ניזונה מטרף עיקרי של מכרסמים כמו עכברים וחולדות וגם מלטאות, נחשים אחרים וצפרדעים. הקוברה מותקפת בידי מספר מעט מאוד של טורפים ובעיקר בידי כוח ענק (באי קומודו), אף שבמספר מקרים הקוברה הצליחה לירות לעיני הלטאה ולהינצל. יריקת הארס והפחדה הם ההגנות העיקריות שלה אך אם זה לא עוזר היא תכיש בעזרת ניביה את התוקף.

קוברה זו הורגת מעט מאוד אנשים כל שנה. למרות זו הארס שלה המורכב מנוירוטוקסינים חזקים יכול לגרום לקרישת דם מהירה ולהאטה של מהירות הדם עד לעצירת פעילות הלב. הארס נחשב לחזק יחסית אך גם לאיטי יותר.

## קישורים חיצוניים

## הערות שוליים

קטגוריה:בעלי חיים שתוארו ב-1827
קטגוריה:טקסונים שתוארו בידי פרידריך בויה
קטגוריה:פתניים
קטגוריה:אינדונזיה: זוחלים
קטגוריה:ג'אווה: בעלי חיים
גומצן לבן-שפה

**גומצן לבן-שפה** (שם מדעי: *Trimeresurus albolabris*) הוא מין של נחש ארסי מתת-משפחת צפעוני גומה השוכן ביערות הגשם של דרום-מזרח אסיה.
## מאפיינים
אורך הגומצן הוא כ-100–120 ס"מ, כשהנקבות גדולות מעט מהזכרים. הנחש ירוק לאורך גופו באופן המסתווה בצמחיית היער. הראש מחודד בעל עיניים גדולות כתומות ופס לבן המתחיל מתחת העיניים לאורך הלחיים וצידי הראש ומגיע עד הפה. לעיתים הפס מקיף את כל צידי הגוף. הצבע התחתון של הנחש ירוק בהיר. הוא מתמחה בטיפוס עצים ומשתמש בזנבו כדי להיתלות מענפים שם הוא יכול להיכרך במשך ימים.

תפוצתו של הגומצן ממזרח הודו, בנגלדש, מיאנמר, תאילנד, קמבודיה, לאוס, וייטנאם, דרום סין, הונג קונג, חצי האי המלאי ואינדונזיה. הנחש פעיל בעיקר בלילה ואז אורב לטרף מזדמן כמו מכרסמים, עופות, צפרדעים ושאר זוחלים. הנחש ארסי מאוד ובניגוד למיני צפעים אחרים אינו נוטה לשחרר את הטרף אלא לאחוז בו עד מותו כדי שלא ייפול מהעץ.

הנחש יתקוף אנשים להגנה והוא מכיש שוב ושוב. הנחש יכול להרוג אדם במהירות אם לא מקבל טיפול, תוך גרימה לקרישת דם מהירה. למרות זאת הוא לא נמצא במגע עם אנשים רבים ומקרי המוות נמוכים.

## קישורים חיצוניים

## הערות שוליים

קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון אדוארד גריי
קטגוריה:צפעוני גומה
קטגוריה:תאילנד: זוחלים
קטגוריה:אינדונזיה: זוחלים
קטגוריה:וייטנאם: זוחלים
קטגוריה:לאוס: זוחלים
קטגוריה:זוחלים ביערות הגשם של דרום-מזרח אסיה